Maklike mikrogolf-idees met malvalekkers
JY LEES NOU Maklike mikrogolf-idees met malvalekkers
Dis skoolvakansie en as jy 'n ouer is, is jy altyd opsoek na kreatiewe maniere om die kleingoed besig te hou. Hier is drie heerlike malvalekker-resepte wat jy saam met jou kroos sommer in die mikrogolf aan mekaar kan slaan.
Lewer 10-12 roomys-horinkies
Mikrogolf: 2-3 min.
Stol: 1 uur
Plaas 150 g gemengde malvalekkers in 'n mikrogolfvaste glasbak. Mikrogolf 2 min. en roer tot gesmelt. As die malvalekkers nog nie heeltemal gesmelt is nie, mikrogolf dit nog 30-60 sek. tot gesmelt.
Meng 4 x 250 ml (4 k) klaar bereide springmielies goed met die malva­lekkers.
Plaas 10-12 roomys­horinkies regop in 'n houer (ons het sommer gleufies in 'n kartonboks gesny en die roomyshorinkies daarin gebalanseer). Maak jou hande nat, skep 80 ml van die springmieliemengsel daarin en rol in 'n bal.
Sit die bal stewig bo-op die roomyshorinkie en sprinkel versiersels van jou keuse oor. Herhaal tot die mengsel opgebruik is. Laat stol 1 uur of oornag.
Lewer 16-18 koekies per
Mikrogolf: 30 sek. per sarsie
Stol: 30-60 min.
Dié koekies kan ook ná die tyd met gesmelte sjokolade of versiersuiker (sien resep op vorige bladsy) versier word.
Pak 4 Mariebeskuitjies op 'n groot mikrogolfvaste bord. Plaas 'n malvalekker bo-op elkeen. Mikrogolf
30 sekondes. Verwyder die bord versigtig uit die mikrogolf.
Plaas nog 'n Mariebeskuitjie op elkeen en druk plat. Pak die koekies op 'n draadrak uit. Herhaal met soveel malvalekkers en koekies soos benodig.
3. Rice Krispies-koekies
Lewer 8 groot koekies
of 12 blokkies
Stol: 1 uur of oornag
Bespuit 8 holtes van 'n silikoonmuffinpan met kossproei of voer 'n vierkantige koekpan met bakpapier uit.
Sprinkel Jelly Tots op die bodem van die bereide pan.
Plaas 150 g malvalekkers in 'n groot mikrogolfvaste glasbak. Mikrogolf 2-3 min. of tot die malvalekkers heeltemal gesmelt is. Roer goed en voeg 4 x 250 ml (4 k) Rice Krispies by. Meng goed en druk in die muffinpan of uitgevoerde koekpan.
Laat minstens 1 uur of oornag in die yskas stol. Dop die koekies uit die muffinpan of sny dit in die koekpan in blokke.